Simon Kjær

Ungdomsårene

Simon Kjær spilte i de tidlige ungdomsår i Lund IF, som er den lokale fotballklubben i byen Lund, hvor han er oppvokst.
Etter å ha vist sitt talent i en tidlig alder, ble Kjær hentet til talentlaget i Horsens, hvor han som andreårs lilleputtspiller ble tatt ut til guttelaget i AC Horsens. Deretter ble han hentet til fotballakademiet i FC Midtjylland, hvor han utviklet seg ytterligere, og etter et par sesonger banken han på døren til en plass på førstelaget.

FC Midtjylland

Kjær fikk sin etterlengtede debud i de beste rekkene SAS ligaen den 30. september 2007, på hjemmebane i Herning mot AGF. Han spilte hele kampen, som FC Midtjylland vant 2–0. Senere spilte han som fast spiller i midtforsvaret på førstelaget.
I foråret 2008 valgte FC Midtjylland å akseptere et stort tilbud fra den italienske klubben Palermo. «Millionær-Kjær» var overskriftene i mediene da den konkrete avtalen ble kjent for offentligheten, hvor det blant annet kom frem at handelen kom til å koste Palermo omkring 4,5 millioner euro (ca. 35 millioner NOK.) i overgangssum, samtidig med at Simon Kjær kunne heve en årslønn på ca. 6 millioner danske kroner i en alder av 19–20 år. Simon Kjær gikk derfor til Palermo sommeren 2008 på en 5-årig kontrakt.

2008-09

Den første tiden i Palermo ble, på grunn av problemer med det italienske språket, en noe vanskelig start på «La Dolce Vita» (Det søte liv). Kjær fikk beskjed om at han ikke var aktuell for en startplass før det italienske språket var på plass. Ved presentasjonen i Palermo fortalte han, at han alltid har beundret lag som FC Barcelona. En av de italienske journalistene spurte da hvilken forsvarsspiller Kjær ville sammenligne seg selv med, hvorpå unge Kjær svarte, Rafael Marquez.
Språkproblemene overvant Kjær raskt, ettersom han også hadde hatt undervisning i italiensk i Danmark i tiden før han skulle flytte til Italia. Dermed fikk han sin debut kort tid etter sesongstart, da han ble satt til å spille i midtforsvaret i andre omgang av kampen mot Fiorentina i den 8. serierunden 26. oktober 2008.
Simon Kjær spilte seg deretter relativt raskt til en fast plass på laget, etter at språkferdighetene var på plass. Det danske stortalentet viste store defensive kvaliteter, og kom hurtig i de italienske storklubbenes søkelys, etter flere gode prestasjoner. Kjær ble også tatt ut på «rundens lag i Serie A». Ut over det defensive har Kjær også utmerket seg med offensive kvaliteter, som Palermos mestscorende forsvarsspiller i Serie A i sesongen 2008–09, med tre scoringer. Scoringene i Serie A har kommet mot Chievo Verona, Lecce og Bologna. Det første målet kom allerede i den tredje kampen, etter at han hadde vært nær ved å score i tidligere kamper.
Simon Kjær har en klausul i sin kontrakt med Palermo, som sier at han kan kjøpes fri for 12 millioner euro.
I debutsesongen spilte han 27 ligakamper, med 4 gule kort, 3 scoringer og i alt 2 029 minutters spilletid.

2009-10

I gjennom hele forsesongen jobbet Kjær hardt med sine lagkamerater og kom blant annet på scoringslisten mot Denizlispor i Palermos treningsopphold i Østerrike. Da sesongen startet var Kjær igjen med fra start og fikk spille samtlige minutter.
Kjær vant også prisen «Årets mandlige talent 2009» foran Nicklas Bendtner fra Arsenal FC og Christian Eriksen fra Ajax Amsterdam.

U-landslag

Simon Kjær debuterte som 17-åring for Danmarks U19-landslag. Med gode prestasjoner i landskapene og stigende suksess på FC Midtjyllands andrelag ble Kjær kaptein for U19-landslaget. Han spilte ti kamper og scoret ett mål på U19-landslaget.
Etter skiftet til Palermo ble han tatt ut til U21-landslaget til en treningskamp mod Tyskland, hvor han ble utropt som Danmarks beste spiller. Også en enkelt U20-landskamp har han spilt.

A-landslaget

Etter Martin Laursens noe overraskende forfall til A-landslaget – like før hans karrierestopp – skulle et nytt forsvar spilles sammen frem mot landslagets kvalifiseringskamper til fotball-VM 2010
I den anledning ble Simon Kjær tatt ut på A-landslaget for første gang, mot Hellas, men fikk ikke spilletid.
Simon Kjær ble tatt ut til på det danske A-landslaget for andre gang den 25. mai 2009, i forkant av den viktige kvalifiseringskampen mot erkerivalen Sverige. Han spilte hele kampen, som Danmark vant 1–0, og felte underveis svenskenes Olof Mellberg, slik at Sverige fikk straffespark.
Han ble tatt ut i Danmarks tropp til VM i fotball 2018 i Russland.